מייד מן המשאית, עזר לשושנה לצאת עם אורלי התינוקת, ולאחר מכן פנה אל החלק האחורי של המשאית, שם עזר לדניאלה לרדת בקפיצה היישר על הכביש. דניאלה הביטה בסקרנות על הנוף שמעבר לכביש. שם, ממול, יכולה הייתה לזהות גבעות חול חלק וזהוב, עד למרחקי אין סוף, אשר רגל אדם לא דרכה בהן. דניאלה התאהבה מייד במקום. הנוף הזה החולי, הפראי, מצא חן מייד בעיני הילדה בת החמש, עד שהתמהמהה לעלות אל הדירה החדשה. בינתיים, החל הסבל להוריד את חפצי המשפחה מן המשאית ולהעלותם במעלה המדרגות. כך עשו דרכם מעלה עד לקומה הרביעית, מיטות, שולחן וכיסאות, הספה בעלת הריפוד הירוק, הרדיו החום הגדול, ועיקר העיקרים - המזנון שבו מובנה הפטיפון היקר מכל. סלומון שמר על החפץ היקר הזה מכל משמר, שחלילה לא יינזק בדרכו מעלה. לבסוף הועלה אחר כבוד ה"פריג'ידר" במעלה המדרגות, במאמץ רב, כאשר הסבל משתדל לעשות דרכו מעלה במהירות האפשרית.  איכשהו, הוכנס ה"פריג'ידר" מבעד לדלת הכניסה, ומייד אחר כך אל מקומו המכובד אשר בפינת המטבח. לבסוף, לאחר שכל בני המשפחה על חפציהם עלו למעלה לדירה, שילם סלומון לנהג הסבל את שכרו ושלחו לדרכו. דניאלה רצה מייד אל חדר האמבטיה